cyanic-selkie/wikianc huggingface dataset:
Beyoncé
2018: On The Run II Tour a Everything Is Love
4. januára 2018 bol vydaný videoklip k piesni „Family Feud“ z albumu Jay-Z 4:44, ktorý režírovala Ava DuVernay. 1. marca 2018 vydal DJ Khaled v spolupráci s Beyoncé, jej manželom Jay-Z a raperom Future pieseň „Top Off“ ako prvý singel svojho štvrtého albumu Father of Asahd. O necelé dva týždne, 12. marca 2018, pár oficiálne ohlásil druhé pokračovanie On The Run II Tour. 20. marca 2018 odcestovali na Jamajku, kde začali natáčať videá pre pripravované turné.
Beyoncé bola headlinerom počas prvého z dvoch víkendov 19. ročníka hudobného festivalu Coachella, čím sa stala prvou ženou afroamerického pôvodu a tretiou ženou vôbec na pozícii headlinera tohto festivalu. Jej vystúpenie 14. apríla 2018 pred viac ako 125 000 návštevníkmi Coachelly bolo okamžite zahrnuté chválou a označené médiami za historické. Stalo sa najtweetovanejším vystúpením prvého víkendu, ako aj najpozeranejším živým vystúpením na Coachelle so 458 000 simultánnymi divákmi na YouTube a najpozeranejším živým prenosom na YouTube vôbec, s celkovým počtom 41 miliónov divákov. Koncertná šou vzdala poctu černošskej kultúre, špecificky historickým černošským fakultám a univerzitám a zahŕňala kompletnú pochodovú kapelu a viac ako 100 tanečníčok – mažoretiek, ako aj viaceré aspekty černošských gréckych bratstiev. Jej vystúpenie bolo významne ovplyvnené afroamerickým feminizmom, s nasamplovanými čiernymi autormi ako Chimamanda Ngozi Adichie, a zahŕňalo výstupy špeciálnych hostí ako bývalé členky Destiny's Child Kelly Rowland a Michelle Williams a jej sestru Solange Knowles. Hudobný kritik The New York Times Jon Caramanica napísal: „Pravdepodobne už nebude žiadne vystúpenie amerického hudobníka tento rok tak významné, absorbujúce, energické a radikálne ako bol festivalový set Beyoncé“.
6. júna 2018 Beyoncé spolu s manželom Jay-Z odštartovali v anglickom Cardiffe On The Run II Tour. O desať dní nato, na ich poslednom londýnskom koncerte, nečakane pustili fanúšikom video k ich prvému singlu „Apeshit“ a oznámili, že ich prvý spoločný album Everything Is Love je dostupný na stiahnutie. Album obdržal veľa pozitívnych reakcií a umiestnil sa na 2. mieste amerického rebríčka Billboard 200 s predajom 123-tisíc kópií.
Beyoncé taktiež stihla nadabovať hlas levice Nali v Levom Kráľovi, ktorý mal premiéru 9. júla 2019.
Módne kolekcie
Beyoncé spolu so svojou matkou Tinou predstavili v roku 2005 módnu značku pod názvom House of Deréon. Koncept je inšpirovaný troma generáciami žien v rodine, pričom názvom „Deréon“ vzdávajú hold babičke Agneze Deréon, ktorá pracovala ako krajčírka. V rámci Spojených štátov a Kanady značka predáva športové oblečenie, džínsy, topy, doplnky a kabelky. Tina sa spolu s Beyoncé spojili aj s miestnymi obuvníckymi firmami a začali vyrábať rad obuvi pod rovnakou značkou.
1. júla 2009 Beyoncé s Tinou predstavili kolekciu oblečenia inšpirovanú kostýmami z turné I Am… Tour. Oblečenie navrhoval Thierry Mugler. Kolekcia obsahuje aj športové oblečenie, kabelky, obuv, spodnú bielizeň a drahokamy. Beyoncé začala spolupracovať so značkou C&A, pod ktorou sa v Brazílii predávalo oblečenie z kolekcie Dereón.
V októbri 2014 Beyoncé podpísala dohodu o uvedení aktívneho oblečenia s britským maloobchodným predajcom Topshop. Kolekcia sa nazýva Ivy Park a bola uvedená do obchodov v apríli 2016. Názov značky je inšpirovaný jej dcérou Blue Ivy a jej obľúbeným číslom štyri. Tiež to je odkaz na park, kde v Texase zvykla behávať.
Spolupráca
Beyoncé od roku 2002 spolupracuje s Pepsi. V roku 2004 sa objavila v reklame s motívom Gladiator s Britney Spears, Pink a Enrique Iglesiassom. V roku 2012 podpísala spoločnosť Beyoncé dohodu vo výške 50 miliónov dolárov na podporu Pepsi. Centrum pre vedu vo verejnom záujme (CSPINET) jej napísalo otvorený list, v ktorom ju požiadalo, aby prehodnotila dohodu kvôli nezdravosti výrobku a darovala výnos zdravotnej organizácii.
Beyoncé spolupracovala s firmou Tommy Hilfiger na vôňach True Star (kde zaspievala cover verziu skladby „Wishing On a Star“) a True Star Gold. V roku 2007 propagovala vôňu Emporio Armani Diamonds.
Beyoncé uviedla svoju svoju prvú oficiálnu vôňu Heat v roku 2010. Titulnou piesňou pre kampaň sa stala cover verzia skladby „Fever“ z roku 1956. Vo februári 2011 začala spoločnosť Beyoncé predávať svoju druhú vôňu Heat Rush. Tretia vôňa Pulse bola uvedená v septembri 2011. V roku 2013 bola uvoľnená verzia Heat – The Mrs. Carter Show Limited Edition. Šesť vôní Heat je svetovo najpredávanejšou vôňou celebrít, s predajom viac ako 400 miliónov dolárov.
Osobný život
Beyoncé začala spolupracovať s Jay-Z na singli „Bonnie & Clyde“, ktorý sa objavil na jeho siedmom albume The Blueprint 2: The Gift & The Curse (2002). Objavila sa ako jeho priateľka v hudobnom videu, čím podnietila špekulácie o ich vzťahu. 4. apríla 2008 sa Beyoncé a Jay-Z bez ohlásenia vzali. Od apríla 2014 pár predal cez 300 miliónov albumov. Sú známi tým, že na verejnosti neprepierajú svoje súkromné záležitosti. To sa zmenilo v roku 2017, kedy obaja priznali problémy vo vzťahu po tom, čo bol Jay-Z Beyoncé neverný.
Beyoncé v rokoch 2010 – 2011 prežila potrat, ktorý opísala ako „najsmutnejšiu skúsenosť“, ktorú zažila. Zo stratou sa nakoniec vyrovnala potom, ako sa zavrela do štúdia a začala skladať piesne. V apríli 2011 s Jay-Z odcestovali do Paríža na fotenie pre jej album 4, kde neočakávane otehotnela. V auguste sa pár zúčastnil MTV Video Music Awards 2011, počas ktorej Beyoncé zaspievala pieseň „Love on Top“ a ukončila výkon tým, že odhalila svoje rastúce bruško. Jej vystúpenie si pozrelo 12,4 miliónov divákov a stalo sa najviac sledovaným vysielaním v histórii. Bolo uvedené v Guinness World Records za „najviac tweetov za sekundu“ na Twitteri, (8 868 tweetov za 1 sekundu). „Tehotná Beyoncé“ bola najhľadanejším termínom cez Google v týždni okolo 29. augusta 2011. 7. januára 2012 porodila dcéru Blue Ivy Carter v nemocnici Lenox Hill v New Yorku.
1. februára 2017 oznámila na Instagrame, že čaká dvojčatá. Jej oznámenie získalo viac ako 6,3 milióna lajkov za osem hodín, čím v tom čase prelomilo svetový rekord o najobľúbenejšiu fotku na Instagrame. 13. júla 2017 zverejnila prvú fotku seba a dvojčat na svojom účte na Instagrame. Potvrdila ich dátum narodenia o mesiac predtým, 13. júna 2017. Dvojčatá Rumi a Sir Carter sa narodili v Ronald Reagan UCLA Medical Center v Kalifornii. Rumi, dcéra, sa narodila pred Sirom, synom.
O svojom tehotenstve a jej následkoch Beyoncé napísala v kultovom septembrovom čísle Vogue 2018, v ktorom mala plnú kontrolu nad titulnou stránkou. Tyler Mitchell sa tak stal prvým afroamerickým fotografom, ktorý kedy fotil titulnú stránku Vogue.
Egyptčina (stará)
Egyptčina alebo egyptské jazyky je jazyk/vetva afroázijských jazykov.
O písme pozri egyptské písmo.
Delenie
Egypčina sa podľa jazyka písaných pamiatok člení chronologicky takto:
Niektorí autori všetky tieto obdobia egyptčiny považujú za samostatné jazyky a egyptčinu potom označujú ako egyptské jazyky. Iní autori zas koptčinu nepovažujú za súčasť egyptčiny a rozlišujú koptčinu (ktorú potom nazývajú aj nová egyptčina) a (zvyšnú) egyptčinu (ktorú potom nazývajú stará egyptčina).
Samatan
Samatan môže byť:
Zoznam vrcholov v Belianskych Tatrách
thumb|Belianske Tatry thumb|Bujačí vrch thumb|Ždiarska vidla thumb|Nový a Havran od západu
Zoznam vrcholov v Belianskych Tatrách zahŕňa pomenované vrcholy s nadmorskou výškou nad v tejto časti Tatier. Zoznam vychádza z podrobnej mapy daného územia a údajov, dostupných na stránkach hiking.sk. Keďže celé pohorie je z dôvodu ochrany prírody uzavreté pre návštevníkov, hrebeňom vedie len chodník z Kopského cez Široké sedlo do Ždiaru.
Silická ľadnica
Silická ľadnica je zaľadnená priepasť v strednej časti Silickej planiny. Je najnižšie položená ľadová jaskyňa na svete, nachádza sa v nadmorskej výške Je vytvorená v druhohorných strednotriasových vápencoch Silického príkrovu podzemným tokom Čierneho potoka a je súčasťou Silicko-Gombaseckého podzemného hydrologického systému. Vznikla prepadnutím stropu staršieho podzemného dómu asi pred 2000 rokmi. Inverzia flóry a fauny. Významná archeologická lokalita. Nachádza sa neďaleko obce Silica v okrese Rožňava a nie je voľne prístupná, vchod je ohradený plotom.
Chránené územie je v správe Správy slovenských jaskýň a bolo vyhlásené za národnú prírodnú pamiatku v roku 1982. Οd roku 1995 je tiež súčasťou svetového kultúrneho dedičstva UNESCO.
Urho Kaleva Kekkonen
Urho Kaleva Kekkonen (* 3. september 1900, Pielavesi, Fínsko – † 31. august 1986, Helsinki) bol fínsky politik, predseda vlády (19501953 a 19541956) a prezident Fínska (19561981). Pokračoval v Paasikiviho politike známej ako Paasikiviho-Kekkonenova línia. Táto politika dovolila Fínsku žiť medzi národmi Severoatlantickej aliancie a Varšavskou zmluvou. Bol najdlhšie slúžiacim prezidentom v dejinách Fínska. V ankete Veľkí Fíni z roku 2006 mu hlasy divákov fínskej televízie prisúdili 3. miesto za maršalom Mannerheimom a Risto Rytim.
Mladosť
Urho Kekkonen sa narodil v Pielavesi. Jeho otec, Juho Kekkonen, bol pôvodne poľnohospodársky robotník, ale neskôr sa vypracoval do pozície vedúceho lesníckeho závodu; jeho matka, Emilia, rodená Pylvänäinen bola dcéra majiteľa farmy.
V škole písal poviedky pod vplyvom Jacka Londona, Julesa Verneho a Marka Twaina, pričom túžil stať sa spisovateľom. So svojimi literárnymi pokusmi sa zúčastnil súťaže usporiadanej časopisom Suomen Kuvalehti, ale bez veľkého úspechu. To ho potom obrátilo od beletrie k športu a hlavne žurnalistike.
Počas Fínskej občianskej vojny (191718) bol Kekkonen spočiatku vojnovým dopisovateľom a informoval o udalostiach zo strany Bielych gárd v bojoch o východné Fínsko. Stal sa tiež účastníkom popravy šiestich zajatcov Červenej armády ako veliteľ popravčieho strážneho oddielu.
Po vojne sa presťahoval do Helsínk, kde študoval právo na Helsinskej univerzite. Pred svojim nástupom do politiky a parlamentu pracoval na ministerstve poľnohospodárstva. V roku 1936 obhájil doktorát práv.
Ešte počas štúdii v roku 1926 sa oženil so Sylviou Uinoo, neskoršou známou fínskou spisovateľkou. I počas svojej politickej kariéry bol literárne činný a pohyboval sa v spisovateľských kruhoch.
Politické začiatky
Politicky patril k nacionalistom (alebo vlastencom – podľa jeho obdivovateľov) a jeho ideologické korene vidno v nacionalistickom študentskom politickom dianí nezávislého Fiaska. V r. 1933 vstúpil do Agrárnej ligy (neskôr bola premenovaná na Stranu stredu). V tom istom roku sa stal štátnym úradníkom na ministerstve poľnohospodárstva a uskutočnil svoj prvý pokus dostať sa do parlamentu.
Jeho druhý pokus v r. 1936 už bol úspešný, pričom sa onedlho stal ministrom vnútra. Neskôr vykonával funkciu ministra spravodlivosti (1937-1939), kedy sa preslávil tzv. „Kekkonenovými trikmi“ (Kekkosen konstit), keď sa pokúsil zakázať pravicovo extrémistickú organizáciu Ľudové hnutie (Isänmaallinen Kansanliike, IKL). Proces však nebol celkom legálny a jeho ďalší postup zastavil až najvyšší súd.
Nebol členom vlády ani počas Zimnej vojny. Postavil sa proti mierovej dohode s Moskvou na pôde parlamentu v marci 1940. Od r. 1940 do r. 1943 pracoval ako riaditeľ Karelského strediska evakuovaných osôb, od 1943 do 1945 ako koordinačný komisár na ministerstve financií. V roku 1945 sa znovu stal ministrom spravodlivosti a musel sa zaoberať recipročnými súdmi.
V roku 1950 vo svojich prvých prezidentských voľbách bol vybraný ako kandidát Agrárnej strany a viedol tvrdú kampaň proti prezidentovi Juho Kusti Paasikivimu, s ktorým predtým hneď po vojne spolupracoval. Kekkonen získal len 62 hlasov voliteľov, zatiaľ čo Paasikivi bol znovu zvolený 171 hlasmi.
Prezident Fínska
Po voľbách v roku 1958 začal ZSSR cez svoje veľvyslanectvo v Helsinkách (na povestnom Tehtaankatu) zasahovať veľmi otvorene do vnútornej fínskej politiky. Vyvolali „krízu nočných mrazíkov“, keď sa im podarilo odvolaním veľvyslanca rozbiť povolebnú víťaznú koalíciu sociálnych demokratov, ktorých politickí predstavitelia boli pre Chruščova neprijateľní. Kekkonen využil svoju životnú príležitosť a svojou cestou do Leningradu krízu urovnal. Tým zároveň dalo sovietske vedenie všetkým politickým silám jasne najavo, kto je človekom Moskvy.
V roku 1961 prebehla ešte jedna demonštrácia moci – nótova kríza (kvôli údajným nepriateľským skupinkám hrozil Sovietsky zväz vypovedaním zmluvy), ktorú využil Kekkonen pre rozpustenie parlamentu a dal jasne najavo, ako vyzerá „finlandizácia“ v praxi. Tlak veľkého suseda využíva ten, kto je jeho spojenec.
Počas svojho výkonu prezidentskej funkcie sa Kekkonen snažil držať svojich politických súperov na uzde. Súper jeho Strany stredu, Strana národnej koalície bola držaná v opozícii napriek úspechom vo voľbách. Pri akejkoľvek vhodnej príležitosti bol parlament rozpustený, pokiaľ nenadobudol rozloženie síl, ktoré mu vyhovovalo. Prominentní a vysoko postavení lídri strán sa často ocitli mimo diania, zatiaľ čo Kekkonen vyjednával priamo s nižšími orgánmi strany.
V šesťdesiatych rokoch bol Kekkonen zodpovedný za hlavné aktivity medzinárodnej politiky, zahŕňajúce napríklad severnú bezjadrovú zónu, bilaterálnu dohodu s Nórskom a rokovanie o bezpečnosti a spolupráci v Európe v r. 1969. Účelom týchto iniciatív malo byť vyhnutie sa presadzovaniu vojenských článkov v sovietsko-fínskej zmluve – inými slovami, vojenskej spolupráci medzi Fínskom a Sovietskym zväzom – a tak posilniť fínsky pokus o politiku neutrality. Po invázii do Česko-Slovenska v r. 1968 tlak na neutralitu rástol. Kekkonen v r. 1970 informoval ZSSR, že on nemieni pokračovať ako prezident, ani predlžovať sovietsko-fínsku zmluvu, ak Sovietsky zväz nebude pripravený uznať fínsku neutralitu.
Kekkonen bol znovu zvolený bez väčších problémov v roku 1968. V roku 1973 prijal parlament tzv. výnimočný zákon, čo dovoľovalo predĺžiť prezidentské funkčné obdobie o ďalšie štyri roky. Odstránením akejkoľvek významnej opozície a politickej súťaže znamenalo pre Kekkonena de facto politickú samovládu.
Rok 1975 sa dá považovať za zenit jeho politickej moci, kedy rozpustil parlament a hostil Konferenciu o bezpečnosti a spolupráci v Európe (KBSE) v Helsinkách za pomoci dočasnej vlády.
V roku 1978 sa uskutočnili prezidentské voľby, v ktorých Kekkonen získal kandidatúru podporovanú demokratickými stranami Národnej koalície a vlastne nemal žiadnych vážnych súperov. Získal 259 zo 300 hlasov voliteľov a jeho najbližší súper, Raino Westerholm za kresťanské odbory iba 24.
Záverečná kapitola života
V roku 1981 Kekkonen začal trpieť vážnymi nervovými poruchami, ktoré budili podozrenie, že ovplyvňujú jeho mozgové funkcie. Toho istého roku predseda vlády Mauno Koivisto navrhol vzpierajúcemu sa Kekkonenovi demisiu, ale vtedy ešte odmietol odstúpiť. Choroba však postupovala ďalej. V septembri sa Kekkonen stiahol z verejného života a v októbri odstúpil. V abdikačnom vyhlásení však nie je žiadna zmienka o jeho chorobe.
Počas odpočinku sa opäť vrátil k publikačnej činnosti a napísal množstvo esejí a fejtónov, ktoré písal i počas svojej vlády, a ktoré patrili k silným mienkotvorným činiteľom pre fínsku spoločnosť.
Kekkonen zomrel v Tamminiemi v 1986 a bol pochovaný so všetkými štátnickými poctami. Jeho dedičia obmedzili prístup k jeho denníkom. Jediným oficiálnym biografom jeho života zostal Juhanni Suomi, ktorý napáda ostatné pokusy o spracovanie života tejto nesporne zaujímavej postavy nielen fínskej histórie.
Aplikácia (informatika)
náhľad|300px|[[LibreOffice Writer]] Aplikácia alebo používateľský aplikačný program vo výpočtovej technike a v informatike je počítačový program pomáhajúci používateľovi pri uskutočňovaní činnosti určitého konkrétneho typu, napríklad pri manipulácii s textami (textový procesor), číslami, grafikou a pod. Aplikácie môžu byť združené do aplikačných balíkov napr. kancelárskych ako sú Microsoft Office alebo LibreOffice. Iným druhom aplikácií sú internetové sieťové aplikácie.
Terminológia
Rozdelenie softvéru na operačný a aplikačný sa udialo asi 80-tych rokoch minulého storočia, keď Microsoft v systéme Windows začal označovať používateľské programy ako application. Rozdiel medzi operačnými a aplikačnými programami nie je presný a bol aj obsahom súdneho sporu USA proti Microsoftu.
La Gonfrière
La Gonfrière je francúzska obec, ktorá sa nachádza v departemente Orne, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Hasičská zbrojnica
náhľad|Hasičská zbrojnica v obci [[Klenov]] Hasičská zbrojnica alebo požiarna zbrojnica je objekt (príp. časť objektu) určený na umiestnenie a údržbu hasičskej techniky a výzbroje, avšak na rozdiel od hasičskej stanice je bez stáleho obsadenia personálom.
Definície
Na Slovensku oficiálne definície upravujú právne predpisy a slovenské technické normy (STN), ktoré schvaľuje a vydáva Úrad pre normalizáciu, metrológiu a skúšobníctvo Slovenskej republiky v súlade s medzinárodnými a európskymi štandardmi. Kvôli úplnosti sú uvedené doslovné citácie z príslušných dokumentov.
Prídavné spaľovanie
náhľad|Stíhačka [[McDonnell Douglas F/A-18 Hornet|F/A-18 Hornet US Navy pri štarte z lietadlovej lode pri zapnutom plnom prídavnom spaľovaní]] náhľad|Motor Pratt & Whitney J58 so zapnutým maximálnym prídavným spaľovaním Prídavné spaľovanie alebo forsáž je súčasť niektorých prúdových motorov, prevažne v nadzvukových vojenských stíhačkách. Jeho úlohou je dočasné zvýšenie ťahu prúdového motora v situáciách, kde je požadované zväčša krátkodobé zvýšenie výkonu stroja. Sú to situácie ako vzlet, bojové manévre alebo nadzvukový let.
História
Za predchodcu lietadiel s prídavným spaľovaním je možné považovať projekt lietadla Caproni-Campini N.1, navrhnutý v roku 1931 a postavený v roku 1940. Ten mal ale ešte prúd vzduchu vytváraný piestovým motorom. Pre turbínový motor bolo prídavné spaľovanie použité v projekte lietadla Miles M.52 počas posledných rokov druhej svetovej vojny.
Princíp
Zvýšenie ťahu je dosiahnuté vstrekovaním paliva priamo do výtokovej trysky za turbínou. Palivo je zapálené horúcimi prúdiacimi plynmi a okamžite zvyšuje ťah prúdového motora približne o jednu tretinu. Z princípu je prídavné spaľovanie veľmi náročné na spotrebu paliva, preto sa používa iba v určitých situáciách a v obmedzenom čase. Výnimkou je motor Pratt & Whitney J58 použitý na pohon lietadla SR-71 Blackbird a Soloviov D-30F6 pre lietadlo MiG-31 ktoré boli konštruované na dlhé lety s režimom zapnutého prídavného spaľovania.
Použitie
Jediné civilne lietadlá, vybavené motormi s prídavným spaľovaním, sú Concorde a Tupolev Tu-144. Tie používajú „wet“ režim pri štarte a pre skrátenie času stráveného pri podzvukovom lete (na prekonávanie zvukovej bariéry), kedy je najväčší odpor vzduchu. Okrem týchto dvoch civilných výnimiek je možné nájsť motory s prídavným spaľovaním iba vo vojenských a experimentálnych lietadlách.
Bolesť
175px|náhľad|Bolesť hlavy. Bolesť (lat. dolor) alebo bôľ je psychický stav, ktorý vzniká v dôsledku mimoriadne silných alebo poškodzujúcich účinkov na organizmus, ohrozujúcich jeho existenciu alebo celostnosť. Bolesť je jedným z najcennejších výsledkov evolúcie živočíšneho sveta. Bolesť má osobitne veľký klinický význam ako symptóm poruchy normálneho priebehu fyziologických procesov, keďže celý rad patologických procesov ľudského organizmu sa ohlasuje bolestivými pocitmi ešte pred vznikom vonkajších symptómov ochorenia.
Z emočného hľadiska má prežívanie pocitu bolesti ubíjajúci a deprimujúci charakter, niekedy charakter utrpenia; je stimulom pre rôznorodé obranné reakcie zamerané na odstránenie vonkajších alebo vnútorných podnetov, ktoré tento pocit vyvolali.
Pocity bolesti vznikajú v centrálnom nervovom systéme spojením procesov začínajúcich sa v receptoroch kože alebo vnutorných orgánov, od ktorých sa impulzy špeciálnymi dráhami dostávajú do podkôrových systémov mozgu, vstupujúcich do dynamickej interakcie s kôrovými procesmi vo veľkých mozgových hemisférach.
Reakcia na bolesť predstavuje najinertnejšiu a najsilnejšiu nepodmienenú reakciu.
Bolesť sa pokladá za jednu z hraničných situácií.
Vojtech Drexler
Vojtech Drexler (alebo Béla Drexler; * 24. august 1889, Ladendorf, Rakúsko† 7. január 1962, Tešedíkovo, Slovensko) bol úradník, štátny zamestnanec, predavač, známy ako amatérsky entomológ, čestný člen Maďarskej akadémie vied v Budapešti. Od roku 1948 bol členom České společnosti entomologické v Prahe. V rokoch 1921 – 1926 bol za Česko-Slovensko uvedený v Entomologen Adressbuch A. Hoffmana vo Viedni.
Biografia
Narodil sa v Rakúsku v roku 1889. Už v detskom veku sa s matkou presťahovali do obce Ružindol pri Trnave – dnes na území Slovenska, kde býval niekoľko rokov. Po skončení základnej školy pokračoval v štúdiu na gymnáziu v Nitre, kde absolvoval 6 ročníkov. V roku 1907 sa presťahoval do Peredu (dnes Tešedíkovo). Počas I. svetovej vojny narukoval na frontu a bol zranený. Vrátil sa z vojny a potom ako vojnový invalid býval naďalej v Tešedíkove. V roku 1939 bol i s rodinou vypovedaný z obce a presťahoval sa do Berlína, kde žil do roku 1944. Tu pracoval ako úradník v poisťovni. Koncom roku 1944 sa vrátil opäť do Peredu (Tešedíkovo). Do roku 1945 tu pracoval ako policajný inšpektor a po druhej svetovej vojne až do roku 1949 pracoval ako predavač v trafike. Zomrel v roku 1962 v Tešedíkove.
Entomologické aktivity
Vojtech Drexler sa v entomológii zaoberal hlavne chrobákmi (Coleoptera) a čiastočne i motýľmi (Lepidoptera). Svoje entomologické zbery a faunistický prieskum vykonával na viacerých miestách územia Slovenska, hlavne však v okolí Bratislavy, Šale, Peredu, Galanty, Žihárca, ale i iných oblastí. Jeho učiteľom a poradcom v entomológii bol významný český entomológ prof. Vladimír Zoufal z Prostějova. Drexler spolupracoval so Slovenským národným múzeom v Bratislave, ktorému dodával entomologický materiál. V 20-tych rokoch 20. storočia publikoval niektoré svoje práce v časopise „Societas entomologica“ v Stuttgarte. Popisoval tu hlavne niektoré aberácie u hmyzu, hlavne chrobákov. Koncom štyridsiatych rokov 20. storočia publikoval niektoré populárno – náučné články v málo známom časopise „Príroda“, ktorý vydávala Matica slovenská. Jeho údaje o nálezoch hmyzu (hlavne chrobákov) z územia Slovenska publikovali v svojich katalógoch hmyzu aj Antonín Fleischer a Jan Roubal. Údaje o jeho nálezoch fuzáčov (Cerambycidae) z územia Slovenska publikoval v svojej práci i Leopold Heyrovský a Drexlerove nálezy bystrušiek (Carabidae) uviedol v svojom „Prodrome Carabidov“ i RNDr. Ján Pulpán.
Bolesť hlavy
Bolesť/bolenie hlavy alebo cefalalgia alebo cefalea je označenie pre pocity bolesti v oblasti hlavy. Ide o nepríjemný, často intenzívne vnímaný pocit, lokalizovaný na hlave alebo v hlave, rôzneho charakteru, intenzity a trvania. Je nešpecifickým signálom lokálnej alebo vzdialenej poruchy funkcie organizmu. Vyplývajú z priameho alebo reflexného podráždenia orgánov hlavy citlivých na bolesť (lebečná klenba, mozgová blana, krvné cievy v mozgu, nervy mozgu, najvyššie miechové nervy). Samotná látka mozgu (časť CNS) nie je citlivá na bolesť.
Vzhľadom na to, že bolesť hlavy má veľmi mnoho príčin, jej diferenciálna diagnostika je náročná a interdisciplinárna.
Príčiny bolesti hlavy môžu byť:
Silence (album)
Silence je druhý štúdiový album plnej dĺžky skupiny Sonata Arctica. Bol vydaný Spinefarm Records v roku 2001. Je to jediný štúdiový album, kde hrá Mikko Harkin predtým ako opustil kapelu z osobných dôvodov (pred nahratím Winterheart’s Guild).
La Mure-Argens
La Mure-Argens je francúzska obec, ktorá sa nachádza v departemente Alpes-de-Haute-Provence, v regióne Provence-Alpes-Côte d’Azur.
Poloha
La Mure-Argens má rozlohu. Najvyšší bod je položený a najnižší bod
Obyvateľstvo
La Mure-Argens má 319 obyvateľov (2009).
Graf vývoja obyvateľstva:
Nemunas
Nemunas môže byť:
Nižná Kamenica
Nižná Kamenica je obec na Slovensku v okrese Košice-okolie.
Polohopis
Obec sa nachádza na východnom okraji Košickej kotliny v doline Kamenického potoka. Je vzdialená približne 23 km severovýchodne od Košíc.
Majstrovstvá Európy v pozemnom hokeji mužov 1983
Majstrovstvá Európy v pozemnom hokeji mužov 1983 boli v poradí 4. majstrovstvá Európy v pozemnom hokeji mužov, ktoré organizuje Európska federácia pozemného hokeja (EHF). Konali sa v dňoch od 18.28. augusta 1983 v Amstelveene (metropolitná časť Amsterdamu), v Holandsku, za účasti 12 tímov. Zápasy sa odohrali na štadióne Wagener-stadion s kapacitou pre 9 000 divákov. Titul získalo domáce 🇳🇱, ktoré vo finálovom stretnutí zvíťazilo nad. Pre strieborný Sovietsky zväz to bola prvá medaila.
OB
OB môže byť:
Ob môže byť:
Raná egyptčina
Raná egyptčina alebo archaická egyptčina je najstarší známy egyptský jazyk a zrejme aj najstarší textami doložený jazyk na svete vôbec. Trval asi od 3300 pred Kr. do 2700/2600 pred Kr.
Ako "archaická raná egyptčina" sa niekedy označuje raná egyptčina plus Texty pyramíd.
Jazyk je doložený hieroglyfickými nápismi z neskorého preddynastického a skorého dynastického obdobia egyptských dejín. Najstarší doklad egyptského hieroglyfického písma sa objavuje na keramike Nakáda II.
V minulosti sa považoval iba za včasnú fázu starej egyptčiny, ukázalo sa však, že sa od nej dosť odlišuje.
Les Omergues
Les Omergues je francúzska obec, ktorá sa nachádza v departemente Alpes-de-Haute-Provence, v regióne Provence-Alpes-Côte d’Azur.
Obyvateľstvo
Les Omergues má 124 obyvateľov (2009).
Graf vývoja obyvateľstva:
Le Pouliguen
Le Pouliguen je francúzska obec, ktorá sa nachádza v departemente Loire-Atlantique, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
La Haute-Chapelle
La Haute-Chapelle je francúzska obec, ktorá sa nachádza v departemente Orne, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Nasledujúci graf zobrazuje vývoj počtu obyvateľov v obci.
Thurston Moore
Thurston Joseph Moore (* 25. júl 1958, Coral Gables, Florida, USA) je americký spevák a gitarista, známy ako člen rockovej formácie Sonic Youth a Chelsea Light Moving. V roku 2004 ho časopis Rolling Stone zaradil na 33. miesto v stovke najlepších gitaristov všetkých čias.
Pokožka
Pokožka alebo epiderma (lat. epidermis) môže byť:
Epiderma môže byť:
Sankt Oswald-Möderbrugg
Sankt Oswald-Möderbrugg je obec v Rakúsku v spolkovej krajine Štajersko v okrese Murtal.
Žije tu obyvateľov.
Alouette
Alouette môže byť:
Alouette (družica)
Alouette je spoločný názov pre prvé dve kanadské vedecké družice určené na výskum ionosféry, šírenia rádiových vĺn, na registráciu rádiového šumu a kozmického žiarenia. Alouette 1 štartovala 28. septembra 1962 pomocou americkej rakety Thor Agena B z kozmodrómu Vanderberg, Alouette 2 28. novembra 1965. Hmotnosť 145 kg, sklon dráhy približne 80°, výška 996-1 032 km, resp. 505-2 987 km.
SN 1181
SN 1181 bola supernova, ktorú prvýkrát pozorovali čínski a japonskí astronómovia medzi 4. augustom a 6. augustom 1181. Na nočnej oblohe bola viditeľná 185 dní v súhvezdí Kasiopeja. Patrí medzi 8 supernov v celej histórii ľudstva, ktoré boli viditeľné voľným okom a zaznamenané.
Predpokladá sa, že rádiový zdroj 3C58 je pozostatkom po výbuchu tejto supernovy.
Durban (Gers)
Durban je francúzska obec, ktorá sa nachádza v departemente Gers, v regióne Midi-Pyrénées.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nižná Hutka
Nižná Hutka (v minulosti Nižné Hutky, ) je obec na Slovensku v okrese Košice-okolie. V rokoch 1986 až 1990 bola obec spojená s Vyšnou Hutkou do obce Hutky.
Durban (Gers)
Obyvateľstvo
Nasledujúci graf zobrazuje vývoj počtu obyvateľov v obci.
Nižná Hutka
Polohopis
Obec leží vo východnej časti Košickej kotliny, na južnom okraji podcelku Toryská pahorkatina, asi 10 km juhovýchodne od Košíc. Rozkladá sa na riečnej terase na ľavom brehu rieky Torysa, od jej brehov, až po výbežky Slanských vrchov. Južným okrajom prechádza cesta II/552 smerujúca na Slanec.
Susednými obcami sú: na severozápade Krásna nad Hornádom, na severe Vyšná Hutka, na severovýchode Nižný Čaj, na východe Bohdanovce, juhovýchodne leží Vyšná Myšľa a južne Nižná Myšľa.
Dejiny
Najstaršia písomná zmienka o obci Nižná Hutka pochádza z roku 1293, dochovala sa však až listina z roku 1335, kde sa uvádza osada „Hudka“. Po stáročia patrila až do roku 1918 do Abovskej stolice a jej obyvatelia sa živili poľnohospodárstvom, uhliarstvom a remeslami, najmä tkáčstvom. Neveľká osada mala v roku 1715 len 4 poddanské domácnosti, v súčasnosti má už viac ako 500 obyvateľov, žijúcich v 160 domoch. Tak ako v minulosti, i dnes prevažujú katolíci.
Nižná Hutka v minulosti patrila do majetku opátstva v susednej Krásnej nad Hornádom. Písomnosti spred 14. storočia sa nezachovali, preto neexistujú ani informácie o dobe vzniku opátstva a osadách, patriacich do jeho majetku. Obdobie vzniku osídlenia na území súčasnej obce je tak odhadované do 12. storočia. Pri opise hraníc Krásnej nad Hornádom sa v roku 1335 spomína „pons de Hudka abbatis“, doslova „most v Nižnej Hutke“, o dva roky mladší je súpis majetkov opátstva, potvrdzujúci priamo existenciu Nižnej Hutky.
Medzi 14. a 17. storočím došlo k výrazným zmenám štruktúry obyvateľstva v oblasti južne od Košíc a slovenské osídlenie začalo opäť prevažovať až od 17. storočia. Potvrdzuje to správa z roku 1773, ktorá uvádza používanie prevažne slovenského jazyka v susednej Vyšnej Hutke, pokým Nižná Hutka bola ešte v roku 1851 stále maďarsko-slovenskou dedinou.
Reformovaný kostol si obyvatelia vybudovali okolo roku 1648 na mieste staršieho cintorína a práve pri kopaní základov boli mnohé hroby porušené. Nový kostol bol postavený v roku 1928 a 26. mája 1991 mu pribudol nový 150 kg zvon. Rímskokatolíci svoj kostol nemali, pri bývalej škole bola však kaplnka, v ktorej sa vykonávali bohoslužby. Veriaci si preto začali v roku 1982 budovať svoj chrám na základoch starej budovy školy.
Prvá škola sa v obci spomína v roku 1898, neskôr sa pre potreby vzdelávania využívala stará cirkevná budova reformovanej cirkvi. Po Viedenskej arbitráži a okupácie územia sa v rokoch 1939 až 1944 učilo po maďarsky, v rímokatolíckej škole však stále po slovensky. V 60. rokoch 20. storočia občania svojpomocne vybudovali novú školu s učiteľským bytom, no už od 70. rokov chodia žiaci do školy v Krásnej nad Hornádom. V budove bývalej školy vznikla materská škola, ktorá však tiež onedlho zanikla. V bývalom učiteľskom byte bol zriadený Obecný úrad.
Európska kvalifikácia na Majstrovstvá sveta v hádzanej mužov 1999
Európska kvalifikácia na Majstrovstvá sveta v hádzanej mužov 1999 bola európska časť kvalifikácie pre účasť na Majstrovstvách sveta 1999, ktorú organizuje Európska hádzanárska federácia (EHF). Zúčastnilo sa jej 26 európskych družstiev, ktoré súťažili o 6 postupových miest na záverečný turnaj v predkvalifikačnom play-off a 7 kvalifikačných skupinách. Nováčikmi kvalifikácie boli Fínsko, Luxembursko a Turecko. Kvalifikácia prebiehala od 24. júna do 29. novembra 1998.
Priamy postup
Z Európy priamo postúpili víťaz MS 1997 a 4 najlepšie družstvá z ME 1998:
Le Temple-de-Bretagne
Le Temple-de-Bretagne je francúzska obec, ktorá sa nachádza v departemente Loire-Atlantique, v regióne Pays-de-la-Loire.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Boľševizmus
Boľševizmus alebo zriedkavo boľševictvo môže byť:
Boľševictvo môže byť zriedkavo aj označenie pre boľševické (teda boľševizmom poznačené) názory.
Ongles
Ongles je francúzska obec, ktorá sa nachádza v departemente Alpes-de-Haute-Provence, v regióne Provence-Alpes-Côte d’Azur.
Obyvateľstvo
Ongles má 338 obyvateľov (2009).
Graf vývoja obyvateľstva:
Bona fide
Bona fide (lat.) znamená v dobrej viere, dobromyseľne, s presvedčením, že ide o správnu vec, s dobrým úmyslom.
Derma
Derma môže byť:
Stará egyptčina
Stará egyptčina bol egyptský jazyk používaný zhruba od 2700/2600 pred Kr. do 2200/2100/2000 (teda počas väčšiny Starej ríše a počas Prvého prechodného obdobia). V širšom zmysle sa pod starú egyptčinu zaraďuje/-ďovala aj raná egyptčina.
Na stenách hrobiek popredných Egypťanov tohto obdobia sa objavujú autobiografické záznamy. Jedným z jej typických znakov je trojité uvádzanie ideogramov, fonogramov a determinátov na označenie množného čísla. Vo všeobecnosti sa výrazne nelíši od strednej egyptčiny.
Do tohto obdobia spadajú aj Texty pyramíd, ktoré sa však niekedy zaraďujú k archaickej egyptčine.
La Lande-de-Goult
La Lande-de-Goult je francúzska obec, ktorá sa nachádza v departemente Orne, v regióne Dolná Normandia.
Poloha
Obec má rozlohu. Najvyšší bod je položený a najnižší bod
Obyvateľstvo
Počet obyvateľov obce je.
Nasledujúci graf zobrazuje vývoj počtu obyvateľov v obci.
Škorec obyčajný
Škorec obyčajný alebo škorec lesklý (lat. Sturnus vulgaris) je spevavec a patrí do čeľadi škorcovité. Hniezdi v Európe a v Malej Ázii. Bol introdukovaný v Severnej Amerike, južnej Afrike, Austrálii, na Novom Zélande a v Polynézii. Podľa Medzinárodnej únie na ochranu prírody a prírodných zdrojov škorec obyčajný patrí medzi najmenej ohrozené druhy, populácia v Európe vykazovala v rokoch 19802013 mierny pokles.
Opis
Škorec obyčajný meria  a váži 70 – 94 (♂♂), 60 – 86 (♀♀) g.
Samec aj samica majú čierne perie s kovovým leskom do zeleného odtieňa na hlave, prsiach a chrbte a s purpurovým nádychom v záhlaví a na krku. Na jeseň majú biele bodky, ktoré sa postupne do ďalšieho pŕchnutia strácajú. Samiciam sa zodierajú pomalšie. Mláďatá sú sivohnedé s belavým krkom a s pásikmi na spodnej časti tela. Majú hnedý zobák. Dospelé majú na jar zobák svetložltý. Nohy majú červenožlté. Ich let je veľmi rýchly, často kĺžu s vystretými krídlami. Na jeseň vytvárajú obrovské kŕdle.
Výskyt a stav na Slovensku
Žije súvisle na celom území Slovenska. Najvyššie hniezdne hustoty sú na okrajoch lesov a lúk, lesov a obilných polí, v menšom počte hniezdi aj v nadmorských výškach okolo. Je sťahovavý, v malom množstve prezimuje.
Odhadovaný počet hniezdiacich párov je 400 000 – 800 000, zimujúcich jedincov 100 – 5 000. Veľkosť populácie i územie na ktorom sa vyskytuje sú stabilné, maximálna zmena do 20%. Ekosozologický status v rokoch 1995, 1998 a 2001 žiadny. V roku 2014 LC – menej dotknutý. Stupeň ohrozenia S – vyhovujúci ochranársky status. vľavo|náhľad|Škorce na strome|193x193bod
Biotop
Potravu si hľadá na lúkach, pasienkoch a poliach, na hniezdenie potrebuje stromy s dutinami, alebo aj dutiny v skalách a budovách. Preto vyhľadáva okraje lesov, kultúrnu krajinu so skupinami stromov, lesy pozdĺž vodných tokov, parky, cintoríny, sady aj záhrady. Na jeseň sa zoskupujú do veľkých kŕdľov, ktoré nocujú v trstinách alebo na stromoch.
Hniezdenie
Najčastejšie hniezdia v dutinách stromov, menej v búdkach, občas v štrbinách múrov, striech alebo v skalách. Ak majú dostatočnú ponuku dutín, vytvárajú aj hniezdne kolónie. Do dutiny obaja rodičia nosia materiál na hniezdo, hlavne však samica. Rôzne steblá a listy tráv, slamu, kôru i perie. Vajíčka majú belasú farbu, býva ich 5 – 6. Samička sa strieda so samčekom na sedení, čo trvá 13 – 14 dní. Mláďatá vychovávajú ďalších 19 – 22 dní. Hniezdia dvakrát za rok, v apríli až máji a potom v júni až v júli.
Potrava
Potravu hľadajú na zemi, niekedy aj za letu. Na jar sa živia hmyzom, vylietané mláďatá z prvého hniezdenia čerešňami, z druhého hniezdenia hroznom. Na začiatku jesene konzumujú hlavne rastlinnú potravu, od októbra opäť živočíšnu, v novembri po ochladení počasia sa živia obilím.
Ochrana
Je zákonom chránený, spoločenská hodnota je 500 €. Druh je zaradený do smernici o vtákoch (Príloha II). V niektorých oblastiach došlo k poklesu jeho populácií v dôsledku zníženie výmery lúk a pasienkov,k obmedzeniu chovu hovädzieho dobytka. V niektorých európskych krajín bol tento druh aj zdrojom potravy alebo chovaný v klietkach.
Hlas
Spev škorca obyčajného je zmes melodických popevkov a škrípavých zvukov. Napodobňuje spev iných vtákov. Často spieva na viditeľných miestach ako sú špičky stromov alebo strechy a podobne.
Isaac Newton
Sir Isaac Newton, prezident Kráľovskej spoločnosti (* 4. január 1643, Woolsthorpe-by-Colsterworth, Anglicko – † 31. marec 1727, Kensington) bol anglický fyzik, matematik a filozof.
Založil infinitezimálny počet a formuloval prvú teóriu sily a gravitácie. Jeho objavy v matematike, optike a mechanike položili základy pre modernú fyziku.
Je jednou z najväčších postáv v dejinách ľudského poznania a od neho sa vlastne počíta fyzika ako novodobá veda. Newton nadviazal na výsledky svojich predchodcov – Galileiho, Keplera, Descarta a ďalších. Presne sformuloval základné zákony mechanického pohybu, dal im podobu matematických rovníc a vytvoril diferenciálny a integrálny počet, pomocou ktorého vieme tieto rovnice riešiť. Až od čias Newtona sa stalo možným vypočítať pohyby planét, predpovedať presné termíny zatmenia Slnka a Mesiaca, čas návratu periodických planét (hlavne známej Halleyovej kométy), a dokonca vypočítať i polohu a pohyb doteraz neznámych telies. Tak bola v minulom storočí predpovedaná existencia niektorých planétok a novej planéty Neptúna, ktoré potom hvezdári na oblohe skutočne našli. Newtonov gravitačný zákon umožnil určiť hmotnosť nebeských telies a sily pôsobiace medzi nimi, odvážiť zemeguľu. Newton dokázal, že nie je rozdiel medzi zákonmi pozemských a nebeských pohybov, ako sa domnieval Aristoteles, ale že sila, ktorá spôsobuje pohyb planét okolo Slnka je tá istá, ako sila, ktorá spôsobuje, že padáme zo schodov.
Newton sa ako skutočný vedec pridržiaval len pozorovaných faktov a výsledkov experimentov a nepúšťal sa do nepodložených špekulácií. Vedel, že ešte nemôže vysvetliť príčiny a podstatu gravitácie a vyhlasoval, že hypotézy si nevymýšľa. Bol si pritom vedomý, do akej miery vďačí za svoje výsledky svojim predchodcom a napísal, že ak videl ďalej ako ostatní, bolo to preto, že stál na ramenách obrov. Zároveň si uvedomoval, že čím viac vedu poznáva, tým viac sa rozširujú aj obzory nepoznaného a prirovnával sa k malému chlapcovi, ktorý sa len hrá s peknými kamienkami a mušličkami na brehu nekonečného oceánu poznania. V Newtonových súčasníkoch vzbudzovali jeho objavy obdiv a nadšenie. Zdalo sa im, ako keby príroda náhle odhalila svoje tajomstvá a všetko sa stalo jasným. Svedčia o tom verše dobového básnika Alexandra Popea: ''Poriadok prírody bol dlho tmou noci zastrený. Boh povedal: Buď Newton! A deň zažiari jasný.''
Až nasledujúci vývoj ukázal, ako veľa ešte nepoznáme a o koľko je svet zložitejší, bohatší a zaujímavejší, než mohol tušiť Newton a jeho súčasníci. Napriek oprávnenej sláve, ktorou je Newtonovo meno obostreté, nebol on sám ako človek bez ľudských nedostatkov a jeho život, ktorý prebiehal v nepokojných časoch anglickej histórie, sa nezaobišiel bez výkyvov. Newton mal obdobie, kedy sa dokázal hlboko sústrediť a plodiť jeden geniálny objav za druhým a pritom, ako to u vedcov býva, sa nestaral o svoje okolie, ani o životosprávu a telesne a duševne sa vyčerpával. Potom sa zase dlhé roky vedeckej práci nevenoval, vyžíval sa v osobných a prestížnych sporoch, zaoberal sa pochybnými činnosťami v oblasti alchýmie, hľadaním kameňa mudrcov, mytologickými letopočtami, a dokonca prežíval aj roky vyslovene duševných kríz a porúch.
Životopis
Narodil sa na samote Woolsthorpe v Lincolnskom grófstve na severovýchod od Londýna, podľa starého juliánskeho kalendára, ktorý vtedy v Anglicku platil, na Vianoce v roku 1642. Otec mu zomrel ešte pred narodením, matka sa druhýkrát vydala a o malého chlapca sa väčšinou starala stará matka. Newton bol ako chlapec samotár a často chorý a nič nenasvedčovalo tomu, že je mimoriadne nadaný. Bol ale zručný, konštruoval pre svoje potešenie slnečné a vodné hodiny, vodné mlynčeky a rôzne mechanické hračky, brúsil sklenené šošovky a robil chemické pokusy. Do školy chodil najprv vo svojej rodnej dedine a potom do neďalekého Granthamu, kde býval v rodine lekárnika Clarka. Tu získal prístup k rozsiahlej knižnici, rýchlo začal ovládať klasické jazyky a zoznámil sa napríklad s Euklidovými základmi geometrie. V Granthame prežil Newton aj svoju mladícku lásku so slečnou Storeyovou, ktorej sľúbil manželstvo. Nakoniec sa však Newton oddal univerzitnej dráhe a zostal po celý život slobodný.
náhľad|Replika [[Newtonov ďalekohľad|Newtonovho ďalekohľadu z roku 1672 pre Kráľovskú spoločnosť]] V roku 1661 odišiel študovať na Trinity College v Cambridgei, kde bol jeho učiteľom výborný matematik a fyzik Isaac Barrow. Newtonove štúdiá na univerzite prerušila morová epidémia v rokoch 16651667. Newton sa vrátil do rodnej dediny a premýšľal tu nad svojimi budúcimi objavmi. Podľa známej legendy mu vtedy vraj na hlavu spadlo jablko, ktoré ho priviedlo na myšlienku o zemskej príťažlivosti. Po návrate do Cambridgea ukončil Newton štúdium a prevzal katedru geometrie po svojom učiteľovi Barrowovi. Počas ďalších rokov sa usilovne venoval vedeckej práci. Jej prvým výsledkom bola konštrukcia zrkadlového ďalekohľadu (pozri Newtonov ďalekohľad), ktorý nemá optické nedostatky spôsobené šošovkami. Vo svojej práci o optike z roku 1672 Newton ukázal, že biele svetlo je možné zložiť z farebných spektrálnych lúčov a vysvetlil zákonitosti dúhových farieb. Jeho najvýznamnejšie dielo Principia mathematica philosophiae naturalis (1687), Matematické základy prírodnej filozofie, vyšlo v roku 1687 na naliehanie a za materiálnej pomoci známeho astronóma Edmunda Halleyho. Newton v ňom formuloval svoje tri známe pohybové zákony – zákon zotrvačnosti, zákon sily a zákon akcie a reakcie. Podľa týchto zákonov sila nie je príčinou pohybu, ale zmeny pohybu. Ak nebude na teleso pôsobiť žiadna sila, bude teleso v pokoji, alebo sa bude samo pohybovať rovnomerným, priamočiarym pohybom. Newton tu tiež uvádza gravitačný zákon, podľa ktorého príťažlivá sila medzi dvoma hmotnými bodmi alebo guľovými telesami sa mení nepriamo úmerne štvorcu vzdialenosti medzi ich stredmi. Na Newtonovu počesť bola pomenovaná jednotka sily, newton.
náhľad|Newtonov hrob vo [[Westminsterské opátstvo|Westminsterskom opátstve]] Newton žil osamelo, nikam necestoval, mal len málo priateľov a veľkú nechuť k publikovaniu a verejnému vystupovaniu. Jeho prednášky na univerzite neboli príliš zaujímavé, lebo v nich detailne opisoval svoje experimenty a študenti na ne veľmi nechodili. Viedol dlhotrvajúce spory o pôvodnosti svojich prác s nemeckým matematikom Gottfriedom Leibnizom (16461716), anglickým fyzikom Robertom Hookom (16351703), objaviteľom zákona pružných síl, a s ďalšími. Napriek svojej ostýchavosti sa Newton angažoval aj vo verejnom živote a bol dvakrát zvolený za člena parlamentu. Jeho život sa zmenil po odchode z Cambridgea v roku 1696 do Londýna, kde mu viedla domácnosť jeho pôvabná a duchaplná neter Bartonová. Páčila sa i Charlesovi Montagueovi, ktorý ako lord Halifax zastával významné politické postavenie a vymohol Newtonovi výnosné miesto správcu kráľovskej mincovne. Newton si plnil svoje úradné povinnosti veľmi svedomito a poslal na popravisko 20 odhalených peňazokazov. Jeho spoločenská prestíž stále rástla, v roku 1703 sa stal prezidentom vedeckej Londýnskej kráľovskej spoločnosti, v roku 1705 bol povýšený do šľachtického stavu. Newton zomrel v Kensingtone, ktorý je dnes súčasťou Londýna a bol pochovaný s najvyššími poctami vo Westminsterskom opátstve.
Známe sú jeho pohybové zákony:
Sankt Peter am Kammersberg
Sankt Peter am Kammersberg je trhová obec v Rakúsku v spolkovej krajine Štajersko v okrese Murau.
Žije tu obyvateľov.
SN 1054
right|thumb|Krabia hmlovina, pozostatok supernovy
Na mieste supernovy SN 1054 sa dnes nachádza Krabia hmlovina. Krabia hmlovina má taktiež označenie Messier 1 ako prvý objekt, ktorý do svojho katalógu zaznamenal francúzsky astronóm Charles Messier v roku 1774. V roku 1963 sa z oblasti hmloviny podarilo detegovať röntgenové žiarenie. Jeho zdrojom je objekt s názvom Taurus X-1. Energia, ktorú vyžaruje hmlovina v röntgenovom spektre, je 100-krát vyššia ako energia vyžarovaná vo viditeľnej časti spektra. V centre hmloviny bol objavený 9. novembra 1968 pomocou 300-metrovej antény v Arecibe (Portoriko) pulzujúci rádiový zdroj nazvaný Krabí pulzar. Okolo svojej osi sa otočí 30-krát za sekundu.
Zamša
Zamša alebo korium alebo derma (lat. corium, dermis; zriedkavo cutis) je vrstva kože u stavovcov a nemertínov, ktorá je pod pokožkou. Je to väzivové tkanivo.
Zamša človeka
Zamša je mezodermového pôvodu a je bohato prekrvená. Veľkým obsahom kolagénnych a elastických väzivových vlákien (vláknitá vrstva/časť - stratum/pars reticularis) zabezpečuje pevnosť a mechanickú odolnosť kože. Zamša nemá oproti pokožke hladký povrch, ale vybieha do rôzne vysokých a rôzne hustých papíl (papilárna vrstva/časť - stratum/pars papilaris). Najviac ich je v miestach zvýšenej citlivosti. Na dlaňovej a stupajovej ploche rúk, nôh a na bruškách prstov sa papily usporadúvajú do tzv. papilárnych valov, ktoré vytvárajú rôzne dermatografické obrazce. V každom vale sú papily zamše usporiadané v dvoch radoch: na dvojrad zamšových papíl nasadá povrchový epidermálny val, ktorý sa po latinsky volá crista superficinalis. Epidermálne papilárne valy tvoria na volárnej ploche ruky, na stupajách a bruškách prstov rôzne kresby, tzv. papilárne útvary (dermatografické), ktoré majú značnú individuálnu variabilitu a značný podiel dedičnosti pri utváraní papilárneho terénu a jeho variabilty. Týmito dermatografickými znakmi sa zaoberá daktyloskopia.
Zamša obsahuje aj tisícky drobných krvných ciev. Keď je človeku teplo, cievy sa rozširujú a prúdi nimi viac krvi. Táto krv pod povrchom kože uvoľní teplo a tým telo ochladí. Preto, ak je človeku teplo, sčervená. Ak je človeku zima, cievy v zamši sa zúžia a telo zbledne.
Pokožka (anatómia)
Pokožka alebo epiderma (najmä na tvári človeka aj pleť ; ) je horná vrstva kože. Je to epitel.
U bezstavovcov a nemertínov koža pozostáva len z pokožky. U bezstavovcov okrem štetinatoústiek je pokožka jednovrstvová, inak (teda aj u človeka) je viacvrstvová.
Pokožka človeka
Pokožka je ektodermového pôvodu a vytvára smerom k povrchu zrohovatenú vrstvu. Spodná vrstva naliehajúca na bazálnu membránu je tvorená kmeňovými bunkami, ktoré zabezpečujú doplňovanie zrohovatenej vrstvy po jej opotrebovaní a regeneráciu pri poranení. Za život človek stratí asi 18 kg odumretej kože. Každá nová bunka sa postupne naplňuje hustou ochrannou látkou zvanou keratín.